Jean-Baptiste de La Salle

De Jean-Baptiste de La Salle, gebuer den 30. Abrëll 1651 zu Reims, a gestuerwen de 7. Abrëll 1719 zu Rouen, war e franséische Paschtouer, Pedagog a Grënner vun engem reliéisen Uerden. Hie gëtt an der kathoulescher Kierch als Hellege veréiert.

Hien huet Theologie studéiert, gouf Kapitular an der Kathedral vu Reims, a 1678 zum Priister geweit. 1680 gouf hien zum Dokter an der Theologie promovéiert. 

1679 huet hien eng Schoul gëgrënnt, déi fir Aarmer gratis war. 1684 huet hien d'Kongregatioun vun de Bridder vun de chrëschtleche Schoulen (Frères des écoles chrétiennes; och: Schoulbridder) op d'Bee gestallt, déi an de Joren dono op ville Plaze Schoulen, Erzéiungsariichtungen, asw. opgemaach hunn. D'Schoul war a Klassen, an d'Unterréchtssprooch war franséisch, wat deemools nei war. 

De Jean-Baptiste de La Salle gouf 1888 séileg an 1900 helleg gesprach.

Zu Lëtzebuerg gouf d'Jongenheem, dat vun den 1910er bis uganks vun den 1980er Joren am Bettenger Schlass war, vun de Bridder vun där Kongregatioun gefouert.Saint-Yon an der Mess. In: Revue, 19. Jg., nº 9 (02.03.1963), p. 12 [Digitised by the National Library of Luxembourg].

Fir un hien z'erënneren, gouf zu Betteng eng Strooss no him genannt.

mini|hochkant|Erënnerungsplack un de Jean Baptiste de La Salle an  der Kierch Saint-Sulpice vu Paräis.

Wierker (Auswiel)
 Les Règles et Constitutions
 Méditations pour le dimanches et fêtes
 Méditations pour le temps de la retraite
 L’Explication de la méthode d’oraison
 Recueil de petits traités à l’usage des Frères
 Conduite des écoles chrétiennes 
  Les règles de la bienséance et de la civilité chrestienne [...] à l’usage des écoles chrestiennes. 

 Literatur 
 Alfons Faber: Johannes von La Salle (1651-1719). Gründer der Ordensgemeinschaft der Schulbrüder. ein Leben für Gott und die Jugend. Provinzialat der Brüder der Christlichen Schulen, Wien 1981
 Petronius Paltram: Pädagogik des hl. Johann Baptist de la Salle und der christlichen Schulbrüder. Herder, Freiburg i. B. 1911
 Luke Salm: Und führte mich auf unmerkliche Weise. Das Leben des hl. Johannes von LaSalle und das Institut der Schulbrüder. EOS, St. Ottilien 1993, ISBN 3-88096-714-8

 Um Spaweck 

Kategorie:Franséisch Paschtéier
Kategorie:franséisch Pedagogen
Kategorie:Helleg
Kategorie:Gebuer 1651
Kategorie:Gestuerwen 1719
Kategorie:Persounen, no deenen eng Struktur zu Lëtzebuerg genannt ass